***Comunicat de presă***

***11 aprilie 2025***

**Institutul Cultural Român prezintă două coprodicții teatrale româno-germane la Chemnitz 2025 - Capitală Europeană a Culturii**

În contextul aniversării a 145 de ani de relații diplomatice între România și Germania, Institutul Cultural Român „Titu Maiorescu” din Berlin susține organizarea a două coproducții teatrale româno-germane, care vor fi prezentate la **Chemnitz, oraș desemnat Capitală Europeană a Culturii în 2025**. Ambele creații aparțin unor artiști români tineri cu o viziune inovatoare, având o semnificație relevantă pentru scena culturală actuală.

Spectacolele „Clovnul și Europa” și „Elefantul din Cameră” vor avea loc la Teatrul de Marionete din Chemnitz, respectiv la Fritz Theater Chemnitz, primul având premiera pe **12 aprilie 2025**, iar cel de-al doilea pe **24 mai 2025**. Producțiile incluse în programul Chemnitz – Capitală Europeană a Culturii 2025 nu sunt doar manifestări artistice, ci veritabile platforme de dialog cultural, reflectând atât memoria comună, cât și dinamismul scenei contemporane românești într-un context european.

„Clovnul și Europa”, în regia Petrei Rătiu, va avea premiera pe **12 aprilie 2025**, la Schauspielhaus Chemnitz. Spectacolul explorează umorul european, acțiunea având loc într-o școală de clovni, unde directorul și noii aspiranți discută despre limitele umorului și despre modul în care râsul poate oscila între bucurie și durere. Producția face parte din Tetralogia realizată în colaborare cu teatrele din Chemnitz, Plauen-Zwickau, Freiberg și Annaberg-Buchholz și abordează teme precum identitatea, migrația și umorul în contextul diversității culturale europene. Spectacolul „Clovnul și Europa” / „Der Clown und Europa”va fi prezentat din nou la Schauspielhaus Chemnitz pe **27 aprilie** și **9 mai**.

„Elefantul din Cameră”, în regia Iuliei Grigoriu, va avea premiera la Fritz Theatre Chemnitz pe **24 mai 2025**, în cadrul programului *Chemnitz - Capitală Europeană a Culturii 2025*. Spectacolul explorează relația complicată dintre două surori confruntate cu pierderea tatălui și incapacitatea de a comunica, într-un univers unde timpul și spațiul pot fi modificate de un narator misterios. Colaborarea cu Fritz Theater reprezintă o oportunitate strategică de a promova teatrul românesc pe scena germană, prin includerea spectacolului în stagiunea teatrului. Spectacolul „Elefantul din Cameră” / „Der Elefant im Raum”va fi prezentat din nou la Fritz Theatre Chemnitz pe **30 mai**, **31 mai** și **1 iunie 2025**.

Proiectele „Elefantul din cameră” și „Clovnul și Europa” abordează tematici esențiale pentru Europa actuală. Într-un oraș care își propune să vindece tensiunile sociale prin cultură, aceste spectacole contribuie direct la această misiune, oferind perspective curajoase asupra identității și apartenenței europene.

Spectacolele româno-germane „Clovnul și Europa” și „Elefantul din cameră” fac parte din inițiativa Institutului Cultural Român „Titu Maiorescu” din Berlin, de a sprijini creații performative care abordează teme actuale și utilizează formule artistice inovatoare, în contextul programului Chemnitz – Capitală Europeană a Culturii 2025.

Distribuție:

*Clovnul și Europa/ Der Clown und Europa*

Regie: Petra Rațiu

Actori: Fabian Vogt, Rodrigo Opazo Castro

Actori de la Clubul Teatrului de copii din Freiberg: Paula Weber, Martha Vierebe, Sonja Steinhardt, Funja Kempe, Julia Kempe, Nele Kastner și Boldizsar Drozd.

*Elefantul din Cameră / Der Elefant im Raum*

Text și regie: Iulia Grigoriu

Actori: Alica Weirauch, Ioana Elena Urda, Elmar Borger

Video installation: Levent Crăcea

**Contact presă:**

Serviciul Promovare și Comunicare

biroul.presa@icr.ro;

031 71 00 622